CELEX: 62008CN0025
Language: el
Date: 2008-01-24 00:00:00
Title: Υπόθεση C-25/08 P: Αναίρεση που άσκησε στις 24 Ιανουαρίου 2008 ο Giuseppe Gargani κατά της αποφάσεως που εξέδωσε το Πρωτοδικείο στις 21 Νοεμβρίου 2007 στην υπόθεση T-94/06, Giuseppe Gargani κατά Ευρωπαϊκού Κοινοβουλίου

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/20
            
         Αναίρεση που άσκησε στις 24 Ιανουαρίου 2008 ο Giuseppe Gargani κατά της αποφάσεως που εξέδωσε το Πρωτοδικείο στις 21 Νοεμβρίου 2007 στην υπόθεση T-94/06, Giuseppe Gargani κατά Ευρωπαϊκού Κοινοβουλίου
   (Υπόθεση C-25/08 P)
   (2008/C 79/35)
   Γλώσσα διαδικασίας: η γερμανική
   Διάδικοι
   
      Αναιρεσείων: Giuseppe Gargani (εκπρόσωπος: W. Rothley, Rechtsanwalt)
   
      Αντίδικος κατ' αναίρεση: Ευρωπαϊκό Κοινοβούλιο
   Αιτήματα του αναιρεσείοντος
   Ο αναιρεσείων ζητεί από το Δικαστήριο:
   
               —
            
            
               να αναιρέσει στο σύνολό της τη διάταξη του Πρωτοδικείου (τρίτο τμήμα), της 21ης Νοεμβρίου 2007,
            
         
               —
            
            
               να αναπέμψει την υπόθεση στο Πρωτοδικείο, προκειμένου αυτό να εκδώσει νέα απόφαση,
            
         
               —
            
            
               να καταδικάσει το αναιρεσίβλητο στα δικαστικά έξοδα.
            
         Λόγοι αναιρέσεως και κύρια επιχειρήματα
   Το Πρωτοδικείο προσέβαλε τα δικαιώματα άμυνας του νυν αναιρεσείοντος καθόσον δεν του έδωσε τη δυνατότητα να διατυπώσει την άποψή του, αλλά, λόγω συγχύσεως των διαδίκων απέρριψε την προσφυγή ως απαράδεκτη.
   Η προσφυγή, η οποία ασκήθηκε από τον πρόεδρο της επιτροπής νομικών υποθέσεων του Ευρωπαϊκού Κοινοβουλίου και όχι — όπως αναφέρεται στην αναιρεσιβαλλόμενη διάταξη — από έναν «ιδιώτη», στρέφεται, πράγματι, ρητώς κατά του τότε Προέδρου του Ευρωπαϊκού Κοινοβουλίου και όχι κατά του Ευρωπαϊκού Κοινοβουλίου ή κατά ενός «φυσικού προσώπου». Το Πρωτοδικείο εξέλαβε τον νυν αναιρεσείοντα ως απλό Ιταλό προσφεύγοντα, ο οποίος ζητούσε να κριθεί η νομιμότητα πράξεων του Ευρωπαϊκού Κοινοβουλίου, τον δε τότε Πρόεδρο του Ευρωπαϊκού Κοινοβουλίου ως έναν απλό Ισπανό καθού, στον οποίο προσήπτοντο παράνομες πράξεις του Προέδρου του Ευρωπαϊκού Κοινοβουλίου.
   Το Πρωτοδικείο παρέλειψε να εξετάσει αν το σύστημα παροχής ενδίκου προστασίας παρέχει τη δυνατότητα στον πρόεδρο μιας επιτροπής να ζητήσει διαπίστωση του παράνομου χαρακτήρα των πράξεων του Προέδρου του Ευρωπαϊκού Κοινοβουλίου, στην περίπτωση κατά την οποία αυτός υπερβαίνει τα όρια των αρμοδιοτήτων του, όπως αυτά διαγράφονται από τον εσωτερικό κανονισμό του Κοινοβουλίου, προσβάλλοντας με τον τρόπο αυτό το δικαίωμα συμπράξεως του προέδρου μιας επιτροπής ή του Κοινοβουλίου στο σύνολό του.